hu de hu hu hu hu hu hu en hu eo hu hu en hbs_lat hu hu hu en hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu id en en en hu hu hu hu en hu hu hu hu hu hu hu hu de de en hu hu hu hu hu hu hu hu hu hu hu hu en
A MÚOSZ Elnökségének nyilatkozata – CCO Magazin
A Sajtószabadság Világnapjára – A MÚOSZ Elnöksége nyilatkozatot adott ki a Sajtószabadság Világnapja és a Freedom House 2011-re vonatkozó sajtószabadság-jelentése témájában.
“A Freedom House 2011-re vonatkozó most kiadott sajtószabadság-jelentése
szerint rendkívül szokatlan, ami Magyarországgal történt: egy régóta
szabad ország sajtója a szabadból a részben szabad kategóriába került.
Keserűen állapítjuk meg, hogy a kormánypártok által a magyar média
megrendszabályozására 2010-ben elkezdett folyamat törvényszerűen vezetett
A MÚOSZ Elnöksége nyilatkozataiban, alkotmánybírósági beadványokban
hívta fel a figyelmet a sajtószabadságot fenyegető veszélyekre, és teszi most
újra, hangsúlyozottan a Sajtószabadság Világnapján. A testület eltekint
attól, hogy felsorolja a közelmúlt hazai sajtóbotrányait, ám mégsem mehet
el szó nélkül a házelnök minapi goromba, az egész szakmát arcul csapó
megnyilvánulása mellett. Kövér László szavait visszautasítjuk, s valamennyi
politikai tényezőtől elvárjuk, hogy tartsa tiszteletben a munkájukat végző,
hivatásukat gyakorló újságírók emberi méltóságát.
A MÚOSZ Elnöksége megerősíti 2010 óta hangoztatott álláspontját: a
meghozott médiatörvényeket vissza kell vonni, sszakmai és jogvédő szervezetek
bevonásával új törvénycsomagot kell alkotni, mert a jelenlegi jogi környezet
nem garantálja a véleménynyilvánítás és a sajtó szabadságát.“
A nyilatkozattal kapcsolatosan felidézzük a MÚOSZ lapja az eMasa május 3.-i számában megjelent cikket:
A MÚOSZ elnöksége visszautasítja Kövér László szavait
2012. május 3. csütörtök, 12:10
A kormánypártok médiapolitikája, a magyar nyilvánosság megrendszabályozásának kísérlete törvényszerűen vezetett a Freedom House leminősítéséhez – állapítja meg a MÚOSZ vezető testülete a Sajtószabadság Világnapján kiadott közleményében, mely elutasítva azt emlékeztet a házelnök „nyikhaj, senkiházi, utolsó, tollforgató terrorista” újságírókat említő nyilatkozatára is.
A Freedom House legújabb sajtószabadság-jelentésében Magyarország sajtója a szabadból a részben szabad kategóriába került – emlékeztet mai állásfoglalásában a legnagyobb hazai újságírószervezet elnöksége, hozzátéve, hogy „a kormánypártok médiapolitikája, a magyar nyilvánosság megrendszabályozásának kísérlete törvényszerűen vezetett ehhez a leminősítéshez”.
A közlemény emlékeztet „a házelnök minapi goromba, az egész szakmát arcul csapó megnyilvánulására”, amikor Kövér László a Hír TV-ben Schmitt Pál lemondása kapcsán „nyikhaj, senkiházi, utolsó, tollforgató terrorista” újságírókról beszélt. A MÚOSZ elnöksége hangsúlyozza: Kövér László szavait visszautasítja, s valamennyi politikai tényezőtől elvárja, hogy tartsa tiszteletben a hivatásukat gyakorló újságírók emberi méltóságát.
Egyúttal megerősítik 2010 óta hangoztatott álláspontjukat: az elhibázott médiaszabályozás visszavonása után a szakmai és a jogvédő szervezetek bevonásával a véleménynyilvánítás és a sajtó szabadságát garantáló új médiatörvény-csomagot kell alkotni.
Végül megjegyzik: az európai értelemben vett minőségi közmédiában nem fordulhatna elő az a botrányos eset, hogy az MTI egy aznap bejegyzett blogot megbízható hírforrásként idéz.
A FREEDOM HOUSE jelentése
A fenti hír alapja az volt, hogy a Freedom House nyilvánosságra hozta 2012. évi jelentését a sajtószabadság 2011. évi helyzetéről.
A jelentés “PRESS FREEDOM IN 2011: BREAKTHROUGHS AND PUSHBACK IN THE MIDDLE EAST” címmel (angolul)  itt olvasható.
Brutális cenzúra tíz országban
címmel adott ki hírt az MTI, illetve a Gazdasági Rádió, 2012. május 2.-án
“A Sajtószabadság Világnapja alkalmából a Bizottság a Újságírók Védelmére (CPJ) jogvédő szervezet tíz olyan országot tüntetett fel kedden nyilvánosságra hozott listáján, amelyek különösen szigorúan cenzúrázzák a sajtót. A CPJ szerint ebből a szempontból Eritrea áll az élen.
Szorosan követi az afrikai országot Észak-Korea, Szíria és Irán. Az CPJ értékelése szerint ehhez az országcsoporthoz tartozik még Egyenlítői-Guinea, Üzbegisztán, Mianmar, Szaúd-Arábia, Kuba, és Fehéroroszország is.
A New York-i székhelyű szervezet 15 szempontot figyelembe véve állította össze a listát. Ezek között van az internetes hozzáférés megakadályozása, a felvételkészítés korlátozása, a magánkézben lévő vagy független média hiánya, az újságírók mozgásának korlátozása.“
CCO Magazin a Twitteren:
Alapító főszerkesztő: Barát Tamás
Afrika bell pottinger best practice Burson-Marsteller cannes CCO CIPR csr díj EACD edelman ENSZ etika fake news GWA iabc icco ipra kampány kommunikáció konferencia kreatív krízis Kríziskommunikáció lions magazin marketing microsoft MPRSZ MUOSZ Museum of Public Relations MÖT média mérés oktatás pr prca PRO PR díj prweek Public relations sajtóetika seo smart smart konferencia social media
© Copyright 2022 | CCO Magazin